
ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ, 

ΠΕΡΙΦΕΡΕΙΑΚΗ ΔΙΕΥΘΥΝΣΗ

Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ
ΓΡΑΦΕΙΟ ΣΧΟΛ. ΣΥΜΒΟΥΛΩΝ Δ/ΘΜΙΑΣ ΕΚΠ/ΣΗΣ ΡΕΘΥΜΝΟΥ
Δ/νση  : Κ. Παρρέν-Σιγανού 4 74132  Ρέθυμνο
 

 Τηλ:  2831 0 28.442 /φαξ: 28310 52451


 e-mail : sxols@dide.reth.sch.gr

	Ρέθυμνο, 20-4-2016

Αρ. πρωτ. 791
Προς:

 τους/τις Διευθυντές/ντριες και  εκπαιδευτικούς σχολείων παιδαγωγικής μου ευθύνης , που έχουν αναλάβει το μάθημα των Βιωματικών Δράσεων και Ερευνητικών Εργασιών 
Κοιν. 

Προϊστάμενο επιστημονικής και Παιδαγωγικής καθοδήγησης Δευτεροβάθμιας Εκπαίδευσης Περιφερειακή Διεύθυνση Εκπαίδευσης Κρήτης 


Θέμα: Πρόσκληση εκδήλωσης ενδιαφέροντος για συμμετοχή εισηγητών /τριών  σε ημερίδα με θέμα :« Βιωματικές Δράσεις και Ερευνητικές Εργασίες : Καλές πρακτικές και αναστοχασμός»

Αγαπητοί συνάδελφοι , 

Έχοντας την πεποίθηση ότι ένας πολύ καλός τρόπος για βελτίωση των διδακτικών πρακτικών μας στο σχολείο είναι ο αναστοχασμός και η παρουσίαση καλών διδακτικών πρακτικών αλλά και η συζήτηση και ανατροφοδότηση από συναδέλφους μας, σας προσκαλώ να συμμετέχετε με παρουσιάσεις σας  σε  επιμορφωτική ημερίδα που θα διεξαχθεί στο Ρέθυμνο την προτελευταία εβδομάδα του Ιουνίου 2016 με θέμα :« Βιωματικές Δράσεις και Ερευνητικές Εργασίες : Καλές πρακτικές και αναστοχασμός
Στόχος της ημερίδας είναι να παρουσιαστούν από τους συναδέλφους, που ανέλαβαν το μάθημα των Βιωματικών Δράσεων και των Ερευνητικών Εργασιών φέτος ή και σε προηγούμενες χρονιές, καλές πρακτικές και δράσεις, που ήταν αποτελεσματικές στην κινητοποίηση των μαθητών και στην επίτευξη των στόχων των μαθημάτων, που βασίζονται στην μέθοδο Project . Επίσης παρεμβάσεις μπορούν να γίνουν στο πλαίσιο συζήτησης στρογγυλής τραπέζης,  από συναδέλφους καθηγητές  ή Διευθυντές σχολείων ή Συντονιστές Ερευνητικών Εργασιών σχετικά με προβλήματα, που εντόπισαν στην διεξαγωγή του μαθήματος και προτάσεις ή πρακτικές για επίλυση τους .

Οι εισηγήσεις /παρεμβάσεις δεν θα πρέπει να ξεπερνούν  τα 15 λεπτά .Θα ληφθεί μέριμνα, οι εισηγήσεις και οι προτάσεις, που θα κατατεθούν να αναρτηθούν σε ιστοσελίδα, ώστε να μπορούν να είναι εύκολα προσβάσιμες από όλους και να αποτελέσουν ερεθίσματα για μίμηση και έμπνευση για ανάλογες δραστηριότητες και από συναδέλφους, που θα αναλάβουν το μάθημα τις επόμενες χρονιές στο Ρέθυμνο ή και αλλού . Επίσης οι προτάσεις, που θα κατατεθούν θα αξιοποιηθούν για την καλύτερη οργάνωση του μαθήματος με εισηγήσεις προς το ΙΕΠ και τους υπευθύνους σε επίπεδο Διεύθυνσης Εκπαίδευσης και ΠΔΕ Κρήτης. Οι συμμετέχοντες θα λάβουν βεβαίωση εισηγητή .
Παρακαλούνται οι Διευθυντές των Σχολείων να φροντίσουν να ενημερώσουν  εγκαίρως τους καθηγητές του σχολείου τους πριν να κλείσουν τα σχολεία για τις διακοπές του Πάσχα ώστε να έχουν τον χρόνο να  σκεφτούν και να προετοιμάσουν τις εισηγήσεις τους  Οι δηλώσεις συμμετοχής, μέχρι 10  Ιουνίου 2016 στην διεύθυνση:  https://docs.google.com/forms/d/1iYjdXFS6OENICAVlI8hgyLNFDMMysivqLEYl17PVT9s/viewform  Ευχαριστώντας σας εκ των προτέρων για την συνεργασία, σας εύχομαι ολόψυχα : Καλό, χαρούμενο και ειρηνικό Πάσχα με τις οικογένειές σας .

Η Σχολική Σύμβουλος Φιλολόγων Ρεθύμνου

Αγγελική  Καψάσκη

